Анастасія Гавіна

сярэдняя школа № 4 г. Салігорска, 8 «А» клас

*«Трэба дома бываць часцей»*

Маё знаёмства з творчасцю Рыгора Барадуліна пачалося даўно. Але асабліва кранула цытата з верша «Трэба дома бываць часцей». Я абрала менавіта гэтую цытату, таму што лічу, што яна вельмі актуальная. Многія людзі любяць падарожнічаць па свеце, наведваць новыя месцы і заставацца там. Але асабіста я лічу, што колькі б ты ні падарожнічаў, усё роўна дома адчуваеш сябе па-іншаму. Вяртаючыся дадому, мы адчуваем той клопат, утульнасць, цяпло і любоў, якія нам дарылі нашыя бацькі. Бо перш за ўсё бацькі перажывалі за нас, пачынаючы з нашых першых дзён з'яўлення на свет. Любоў да сваіх родных і блізкіх – гэта не проста пачуцці, а нешта большае. Яны даюць нам сілу і веру ў сябе. І чым мацнейшыя нашыя пачуцці, паразуменне, падтрымка, тым мацнейшая сувязь, тым больш устойліва мы стаім на зямлі. Дома мы можам адчуваць сябе ў бяспецы, пад абаронай.

Наведваць сваіх бацькоў – гэта святая справа. Яны заўсёды будуць чакаць нас у тым самым родным доме. Не варта забываць усё тое роднае, што давалі нам у дзяцінстве. Таму трэба часцей наведваць сваіх бацькоў, размаўляць з імі і проста атрымліваць задавальненне ад знаходжання дома. Я лічу, што менавіта гэта нам хацеў данесці Рыгор Барадулін у сваім творы «Трэба дома бываць часцей».